Referat af bestyrelsesmøde den 25/8-2011.

Fraværende: Troels.

1. **Nyt fra forretningsudvalget**.

Vi har modtaget mail fra MAC Y vedr. salg fredag aften i teltet. Carsten har sendt svar til dem, men vi har ikke fået svar tilbage fra dem.

Convensus er kommet gået i gang. Der har været lidt problemer med nogle indbetalinger, som ikke er blevet registreret. Poul tager kontakt til dem det vedrører. Der er lidt problemer med tilmelding til badminton. Alex kigger på problemet.

1. **Regnskab.**

Regnskab omdelt og gennemgået. Det er vigtigt at budgettet bliver lagt så realistisk som muligt. Får man pludselig en idé som koster penge, og der ikke er budgetteret med det ,er det vigtigt at man lige spørger forretningsudvalget inden man går i gang.

Poul opsiger det hos Viborg Idrætsråd, som vi ikke benytter mere. Vi skal dog stadig være medlem.

Poul sender en plan for budgetlægning ud til alle udvalg.

1. **Nyt fra udvalgene.**

**Fodbold:**

U5 er startet, og der er fundet en træner til holdet.

Viborg Kommune arbejder på at få etableret 4 kunststofbaner i kommunen. Vi vil gerne være en af dem der får en bane. Vi arbejder videre med planerne.

**Håndbold:**

Er startet i samarbejde med KKIK. Samarbejdet kører rigtig godt.

Seniorerne er startet.

**Badminton:**

Er startet op. Bente og Arne træner børnene, da der mangler træner til dem.

**Gymnastik:**

Alle trænere er på plads. Ønsker en trampolin m.m. Carsten snakker med skolen om det evt. er en mulighed at købe noget i fællesskab.

Har fået forespørgsel på om ikke der kunne laves en jakke eller trøje med AIF logo ligesom klubdragten. Alis undersøger ved Select.

**Svømning:**

Der holdes opstartsmøde med alle trænere hvor der kommer en fra DGI og fortæller om DGI.

Alle børne- og ungdomshold er fyldt og der er venteliste.

**Motion:**

Har været til 24 timers løb i Viborg.

Spinning er startet med 2 hold.

Har afholdt cykelsponsorløb.

**Festudvalg:**

Anders er ny formand. Kim og Per er trådt ud af udvalget, og Eyolf og Ole Svendsen er nye medlemmer.

1. **EVT.**

Pokalskabet i kantinen er blevet fjernet. Der kommer evt. nogle skabe op på væggen i stedet.

Kontakt Alex hvis der er problemer med Convensus så hjælper han med at løse det.